ai4bharat/Pralekha huggingface dataset:
ریلوے کی وزارت
سیکنڈ جنریشن وندے بھارت ٹرینوں میں حفاظتی خصوصیات، بہتر سواری انڈیکس اور مسافروں کی سہولتیں دستیاب ہیں
مواصلات اور الیکٹرانک اور انفارمیشن ٹیکنالوجی کے وزیر جناب اشونی ویشنو نے آج لوک سبھا میں ایک سوال کے تحریری جواب میں بتایا کہ نئی اور بہتر سیکنڈ جنریشن وندے بھارت ٹرینیں ورزن 2.0 کو بہتر حفاظتی خصوصیات، بہتر سواری انڈیکس اور مسافروں کی سہولیات کے ساتھ ہندوستانی ریلوے میں کامیابی کے ساتھ متعارف کرایا گیا ہے۔
ایسی وندے بھارت ٹرینوں کے آٹھ ڈبے باقاعدہ سروس میں ہیں جو ، اس کے علاوہ وندے بھارت ٹرینوں کی پہلی نسل کے دو ڈبے نئی دہلی-وارانسی اور نئی دہلی- ماتا ویشنو دیوی کے درمیان چل رہی ہیں ۔
نئی وندے بھارت ٹرینوں میں درج ذیل خصوصیات ہیں:
- 160 کلومیٹر فی گھنٹہ تک انتہائی تیز رفتار اور نیم تیز رفتار آپریشن۔
- مسافروں کی مفت نقل و حرکت کے لیے مکمل طور پر سیل بند گینگ وے
- خودکار پلگ دروازے
- ایگزیکٹیو کلاس میں گھومنے والی سیٹوں کے ساتھ ٹیک لگانا ایرگونومک سیٹیں اور آرام دہ نشست۔
- بہتر اورآرام دہ سفر کی سہولت
- ہر سیٹ کے لیے موبائل چارجنگ ساکٹ۔
- ہاٹ کیس، بوتل کولر، ڈیپ فریزر اور گرم پانی کے بوائلر کے ساتھ منی پینٹری
- ڈائریکٹ اور ڈفیوزڈ لائٹنگ۔
- دیویانگجن مسافروں کے لیے ڈی ٹی سی میں خصوصی ٹوئلٹ
- ہر کوچ میں ہنگامی طور پر کھلنے کے قابل ونڈوز اور آگ بجھانے والا آلہ
- تمام کوچز میں سی سی ٹی وی
- تمام کوچز پر ایمرجنسی الارم پش بٹن اور ٹاک بیک یونٹ۔
- آگ سے تحفظ کا بہتر نظام - ایروسول پر مبنی آگ کا پتہ لگانے اور بجھانے کا نظام
- وائس ریکارڈنگ کی سہولت اور کریش ہارڈن میموری کے ساتھ ڈرائیور-گارڈ رابطہ
- ریموٹ مانیٹرنگ کے ساتھ کوچ کنڈیشن مانیٹرنگ سسٹم  ڈسپلے
- ڈیزاسٹر لائٹس – ایمرجنسی کی صورت میں ہر کوچ میں 4 نمبر
- 4 پلیٹ فارم سائیڈ کیمرے بشمول کوچ کے باہر ریئر ویو کیمرے۔
- کوچھ کے ساتھ لیس۔
ہندوستانی ریلوے نے 75 وندے-بھارت چیئر کار ٹرینیں تیار کرنے کا منصوبہ بنایا ہے جو ملک کے مختلف حصوں کو جوڑیں گی۔
درمیانی اور لمبی دوری کی ٹرینوں کے سفر کے لیے وندے بھارت سلیپر ٹرینوں کی تیاری کا بھی منصوبہ ہے۔
ان تمام ٹرینوں کی ڈیزائن/آپریٹنگ رفتار زیادہ سے زیادہ 180/160 کلومیٹر فی گھنٹہ ہے۔
آئی آر نے 200 کلومیٹر فی گھنٹہ کی رفتار کی صلاحیت کے ساتھ وندے-بھارت سلیپر ٹرینیں بنانے کا بھی منصوبہ ہے ۔
فی الحال ایسی کوئی فوری تجاویز زیر غور نہیں ہیں۔
تاہم، وندے بھارت خدمات کا تعارف ہندوستانی ریلوے پر ایک جاری عمل ہے جو آپریشنل فزیبلٹی، ٹریفک جواز، رولنگ اسٹاک کی دستیابی وغیرہ سے مشروط ہے۔
ریلوے کی وزارت
اکتوبر 2020 کے مہینے میں ہندوستانی ریلوے کے لئے کمائی اور لوڈنگ کے معاملے میں مال ڈھلائی کے اعداد وشمار کا تیزی سے بڑھنا جاری
گذشتہ سال کے اسی عرصے میں کی گئی لوڈنگ کے مقابلے میں اس سال 15 فیصد سے زیادہ لوڈنگ ہوئی ہے جبکہ اسی عرصے کے دوران مال ڈھلائی سے 9 فیصد زیادہ کمائی ہوئی ہے
اکتوبر 2020 کے مہینے میں ہندوستانی ریلوے کی لوڈنگ 108.16 ملین ٹن تھی جو پچھلے سال کی اسی مدت کی لوڈنگ  کے مقابلے میں 15 فیصد زیادہ ہے
وزارت ریلوے نے مال ڈھلائی کے کاروبار کو مضبوط بنانے اور اسے مزید فروغ دینے کے لئے لوہے اور فولاد، سیمنٹ ، بجلی ، کوئلہ ، آٹوموبائل اور لاجسٹک سروس فراہم کرنے والوں کی اعلی قیادت کے ساتھ ملاقاتیں کی ہیں
نئی دہلی یکم نومبر :
اکتوبر 2020 کے مہینے میں ہندوستانی ریلوے کی کمائی اور لوڈنگ کے معاملے میں مال ڈھلائی کے اعداد و شمار کا تیزی سے بڑھنا جاری ہے۔
مشن موڈ پر ہندوستانی ریلوے کی اکتوبر 2020 کے مہینے میں مال لوڈنگ گزشتہ سال کی اسی مدت کی لوڈنگ اور کمائی کو عبور کر گئی ہے۔
اکتوبر 2020 کے مہینے میں ہندوستانی ریلوے کی لوڈنگ 108.16 ملین ٹن تھی جو پچھلے سال کی اسی مدت  کی لوڈنگ کے مقابلہ میں 15 فیصد زیادہ ہے۔ اس مدت میں ہندوستانی ریلوے نے مال لوڈنگ سے 10405.12 کروڑ کمائی کی ہے جو گذشتہ سال کے اسی عرصے کی آمدنی  کے مقابلے میں 868.90 کروڑ روپئے  زیادہ ہے۔
اکتوبر 2020 کے مہینے میں ہندوستانی ریلوے کی لوڈنگ 108.16 ملین ٹن تھی جس میں 46.97 ملین ٹن کوئلہ ، 14.68 ملین ٹن خام لوہا، 5.03 ملین ٹن اناج ، 5.93 ملین ٹن کھاد اور 6.62 ملین ٹن سیمنٹ  شامل ہے۔
یہ امر قابل ذکر ہے کہ ریلوے فریٹ سرگرمی کو بہت پرکشش بنانے کے لئے ہندوستانی ریلوے کے ذریعہ متعدد مراعات / چھوٹ بھی دی جارہی ہے۔
واضح رہے کہ مال ڈھلائی سرگرمی میں بہتری کو ادارہ جاتی شکل دی جائے گی اور آئندہ صفر پر مبنی ٹائم ٹیبل میں شامل کیا جائے گا۔
اس کے علاوہ ، نئے کاروبار کو راغب کرنے اور دیگر موجودہ گاہکوں کی حوصلہ افزائی کے لئے وزارت ریلوے نے لوہے اور فولاد ، سیمنٹ ، بجلی ، کوئلہ ، آٹوموبائل اور لاجسٹک خدمات فراہم کرنے والوں کی اعلی قیادت سے ملاقاتیں کی ہیں۔
کووڈ 19 کو ہندوستانی ریلوے نے ہمہ جہتی صلاحیتوں اور کارکردگیوں کو بہتر بنانے لئے ایک موقع کے طور پر استعمال کیا ہے۔
وزارت دفاع
نوجوانو کو فوج کی جانب متوجہ کرنا
نئی دہلی، یکم جولائی 2019، فوج میں بھرتی کے دفاتر  کے ذریعہ ریاست جموں و کشمیر سمیت پورے ملک میں پابندی کے ساتھ فوج میں بھرتی کی جاتی ہے۔ بھرتی سال  میں کم از کم ایک بار ملک کے ہر ایک ضلع میں بھرتی کی جاتی ہے۔
فوج میں شامل ہونے کے لئے نوجوانوں کو متوجہ کرنے کی غرض سے حکومت ، نوجوانوں کے مابین چیلنجنگ اور تشفی بخش کیریر اپنانے کے فوائد کے تعلق سے بیداری پیدا کرنے کی مہم چلاتی ہے۔ اس سلسلہ میں بیداری مہموں کے علاوہ میلوں اور نمائشوں میں شرکت، پرنٹ اور الیکٹرونک میڈیا میں اشتہارات، اسکولوں اور کالجوں میں ترغیبی لکچروں کا انعقاد جیسے کچھ اقدامات شامل ہیں۔
۔۔۔۔۔۔۔۔۔۔۔
م ن۔ش س۔ن ا۔
U- 2725
(Visitor Counter : 28
وزارت ماہی پروری، مویشی پروری و ڈیری
سبھی اہل مویشی پروری، ڈیری اور ماہی پروری کے کسانوں کے لئے، کسان کریڈٹ کارڈ کی سہولت فراہم کرنے کی خاطر ملک گیر اے ایچ ڈی ایف کے سی سی مہم کی شروعات کی گئی
ماہی پروری، مویشی پروری اور ڈیری کے وزیر جناب پرشوتم روپالا نے آزادی کا امرت مہوتسو کے حصے کے طور پر تین مہینے تک چلنے والی اس مہم کی شروعات کی
آزادی کا امرت مہوتسو کے حصے کے طور پر ماہی پروری، مویشی پروری اور ڈیری کے وزیر جناب پرشوتم روپالا نے آج ورچوئل طریقے سے ملک گیر اے ایچ ڈی ایف کے سی سی مہم کی سرکاری طور پر شروعات کی۔
ملک کے سبھی اہل مویشی پروری ، ڈیری اور ماہی پروری کے کسانوں کو کسان کریڈٹ کارڈ کا فائدہ پہنچانے کے لئے ماہی پروری کا محکمہ  اور مالی خدمات کا محکمہ  کے تعاون سے 15 نومبر 2021 سے 15 فروری 2022 تک ملک گیر اے ایچ ڈی ایف کے سی سی مہم کا انعقاد کر رہا ہے۔ اس مہم کے انعقاد کے لئے 10 نومبر 2021 کو ریاستوں کے لئے تفصیلی رہنما ہدایات جاری کئے گئے۔ مالی خدمات کے محکمے کے ذریعے بینکوں کے ساتھ ساتھ ریاستی حکومتوں کو بھی ضروری ہدایات جاری کی گئی ہیں۔
آج بھارتی معیشت کے لئے مویشیوں کا شعبہ بہت ہی اہم ہے، جس میں زراعت اور اس سے متعلقہ شعبہ جی وی اے کا ایک تہائی حصہ شامل ہے اور جن کا سی اے جی آر 8 فیصد سے زیادہ ہے۔ اس کے ساتھ ہی مویشی پروری ، ڈیری اور ماہی پروری کی سرگرمیاں لاکھوں لوگوں کو سستا اور غذا سے بھر پور خوراک دستیاب کرانے کے علاوہ کسانوں کے لئے، خاص طور سے جن کے پاس زمین نہیں ہے، چھوٹے اور متوسط طبقے کے کسانوں اور خواتین کے درمیان آمدنی کے مواقع پیدا کرنے میں اہم کردا ر ادا کرتی ہیں۔ یہ وقت کی مانگ ہے کہ ملک میں مویشی پروری کی سرگرمیوں میں شامل زمین سے محروم افراد چھوٹے اور متوسط طبقے کے کسانوں اور خواتین کو با وقار طریقے سے ان کو پہچان دلائی جائے اور کے سی سی کے ذریعے ورکنگ سرمایہ کے لئے ان کی ادارہ جاتی قرض کی ضروریات پوری کی جائیں، جس سے اس شعبے کی صلاحیت کو بڑھا یا جاسکے اور روز گار کی پیدا وار اور آمدنی میں اضافہ کیا جاسکے۔
گزشتہ سال یکم جون 2020 سے 31 دسمبر 2020 تک مویشی پروری اور ڈیری کے محکمے کے ذریعے مالی خدمات کے محکمے کے تعاون سے ملک کوآپریٹو اور دودھ کو پیدا کرنے والی کمپنیوں کے اہل ڈیری کسانوں کو اے ایچ ڈی ایف کے سی سی دستیاب کرانے کے لئے خصوصی مہم چلائی گئی تھی، جس کے نتیجے میں 14 لاکھ سے زیادہ نئے اے ایچ ڈی ایف کے سی سی کو منظوری فراہم کی گئی ہے تاہم پورے ملک میں تقریبا 10 کروڑ اے ایچ ڈی کسان ہیں، اس لئے ڈیری کو آپریٹو کمیٹیوں کے علاوہ بھی اس کی توسیع کے کافی امکانات موجود ہیں، جس سے کہ دیگر اہل ڈیری کسانوں کے ساتھ ساتھ مویشی پروری کی سرگرمیوں میں شامل دیگر کو بھی شامل کیا جاسکے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ ع ح۔ ق ر
12914U-
(Visitor Counter : 119
نیتی آیوگ
حکومت لاینیر معیشت کو سرکولر معیشت میں بدلنے کے کام کو رفتار دے رہی ہے
نئی دہلی18،مارچ2021
آتم نربھر بھارت کی کنجی پائیدار ترقی ہے۔ وقت کی ضرورت ایسے ترقی ماڈل کی ہے، جو وسائل کے زیادہ سے زیادہ استعمال کی طرف لے جائے۔ بڑھتی ہوئی آبادی، تیزی سے شہر کاری، آب وہوا میں تبدیلی اور ماحولیاتی آلودگی کے ساتھ ہندوستان کو سرکولر یعنی گھومنے والی معیشت کی طرف بڑھنا ہوگا۔
کچرے اور وسائل کے لگاتار استعمال کو ختم کرنے والے اقتصادی اپروچ  کی شکل میں سرکولر معیشت ایک نیا پیراڈگم پیش کرتا ہے، جس میں پیداوار اور عمل آوری پر ایک جامع جائزہ لینے کی ضرورت پر زور دیاگیا ہے۔ ہمارے پیداوار کے نظام کو سرکولر معیشت کے ارد گرد کام کررہی پریکٹسز کو اپنانا ہوگا، تاکہ یہ پریکٹسز نہ صرف وسائل کی انحصاری میں کمی لائیں بلکہ مقابلہ جاتی بھی بنیں۔
ہندوستان کے ذریعہ اپنایاگیا ایک سرکولر معیشت سے بھیڑ بھاڑ اور آلودگی میں خاطر خواہ کمی کے ساتھ بھارت کو کافی زیادہ سالانہ فائدہ مل سکتا ہے۔ اپنے وسائل، صلاحیت کو زیادہ سے زیادہ بڑھانے، محدود وسائل کی کھپت کو کم کرنے اور نئے بزنس ماڈل اور صنعت کو رفتار دینے میں ہماری صلاحیت ہمیں آتم نربھرتا کی سمت میں لے جائے گی۔
سرکار ملک کو سرکولر معیشت کی طرف لے جانے کے لئے سرگرم طور سے پالیسیاں بنارہی ہے اور پروجیکٹوں کی حوصلہ افزائی کررہی ہے۔ سرکار نے پلاسٹک کے کچرے کے بندوبست کے نظام، ای ویسٹ منیجمنٹ ضوابط، تعمیر اور کچرے کے بندوبست کے ضوابط کو منہدم کرنا اور ٹیلز ری سائیکلنگ پالیسی جیسے مختلف ضابطوں کو پہلے ہی نوٹیفائی کیاگیا ہے۔
اپنے قیام کے بعد سے نیتی آیوگ نے بھی پائیدار معاشی ترقی کو یقینی بنانے کے لئے بہت سے اقدامات کئے ہیں۔ وسائل کے طور پر کچرے کے استعمال میں آنے والے چیلنجز سے نمٹنے کے لئے براہ راست اقدامات کئے گئے۔ اس کے علاوہ ہندوستان میں ری سائیکلنگ صنعت پر ایک نقطہ نظر وضع کرنے کے لئے ہر قدم اٹھائے گئے۔ اسٹیل صنعت کے استعمال میں آنے والی راکھ کے ذرہ اور اسٹیل کے تل چھٹ کا استعمال دیگر شعبوں میں کرنے کے کام کی حوصلہ افزائی کرنے میں پیش رفت ہوئی ہے۔
قومی ری سائیکلنگ کے توسط سے پائیدار ترقی کے موضوع پرنیتی آیوگ نے بھی بین الاقوامی کانفرنس کا اہتمام کیا۔ بھارت آئے یوروپی یونین کے وفد کے ساتھ وسائل صلاحیت پر ایک حکمت عملی پیپر تیار کیاگیا اور اسٹیل  ایلمونیم  تعمیر اور انہدام  اور ای- ویسٹ  پر حکمت عملی لیٹر تیار کیاگیا۔
لاینیر سے سرکولر معیشت میں ملک کو تیزی سے لے جانے کے لئے 11 کمیٹیاں بنائی گئی ہیں۔ ان کمیٹیوں کی سربراہی آیوگ کے افسران، علاقوں کے ماہرین، اکیڈمیشنس اور صنعتی نمائندے ہوں گے۔ کمیٹیاں اپنے اپنے فوکس والے علاقوں میں ملک کو معیشت سے سرکولر معیشت میں بدلنے کے لئے باقاعدہ طور پر ایکشن اسکیمیں تیار کریں گی۔ وہ ان کی تحقیقات اور سفارشات کو مؤثر ڈھنگ سے نافذ کرنے کو یقینی بنانے کے لئے ضروری طریقہ کار وضع کرے گی۔ فوکس علاقوں میں 11 اینڈ آف لائن، ری سائیکل کے قابل مٹیریلز ، کچرے میں جو لگاتار طور پر چیلنجز پیش کررہے ہیں۔
................................
ش ح، ح ا، ع ر
U-2746
(Visitor Counter : 172
وزارت خزانہ
6.17 فی صد کے سرکاری اسٹاک 2021 کی نیلامی کے ذریعہ فروخت  ؛ 7.27 فی صد کے سرکاری اسٹاک 2026 کی نیلامی کے ذریعہ فروخت ؛ 6.45 فی صد کے سرکاری اسٹاک 2029 کی نیلامی کے ذریعہ فروخت ؛ 7.62 فی صد کے سرکاری اسٹاک 2039 کی نیلامی کے ذریعہ فروخت  اور 7.63 فیصد کے سرکاری اسٹاک 2059 کی نیلامی کےذریعہ فروخت 
نئی دہلی،14؍اکتوبر2019:حکومت ہند نے قیمت کی بنیاد پر نیلامی کے ذریعے2000 کروڑ روپئے کی برائے نام رقم کیلئے 6.17 فیصد کے سرکاری اسٹاک 2021 کی نیلامی کے ذریعہ فروخت  کا اعلان کیا ہے،  قیمت کی بنیاد پر نیلامی کے ذریعے 2000 کروڑ روپئے کی برائے نام رقم کیلئے 7.27 فیصد کے سرکاری اسٹاک 2026 کی نیلامی کے ذریعہ فروخت  کا اعلان کیا ہے، قیمت کی بنیاد پر نیلامی کے ذریعے 7000 کروڑ روپئے کی برائے نام رقم کیلئے 6.45 فیصد کے سرکاری اسٹاک 2029 کی نیلامی کے ذریعہ فروخت  کا اعلان کیا ہے اور  قیمت کی بنیاد پر نیلامی کے ذریعے 1000 کروڑ روپئے کی برائے نام رقم کیلئے 7.62 فیصد کے سرکاری اسٹاک 2039 کی نیلامی کے ذریعہ فروخت  کا اعلان کیا ہے اور قیمت کی بنیاد پر نیلامی کے ذریعے 4000 کروڑ روپئے کی برائے نام رقم کیلئے 7.63 فیصد کے سرکاری اسٹاک 2059 کی نیلامی کے ذریعہ فروخت  کا اعلان کیا ہے۔ نیلامی کیلئے اعلان شدہ کل رقم 16000 کروڑ کی مقررہ حد کے ساتھ ، جو مقررہ مجموعی نوٹیفائیڈ رقم بنتی ہے ، حکومت ہند کو یہ اختیار حاصل ہو گا کہ وہ کسی ایک یا مذکورہ بالا ایک سے زائد تمسکات کے لئے ایک ہزار کروڑ روپئے تک کا اضافہ شرح تعاون اپنے پاس رکھ سکے۔ یہ نیلامیاں کثیر قیمت کے طریقہ کار کی بنیاد پر کی جائیں گی۔ یہ نیلامیاں18اکتوبر2019ء کو ریزرو بینک آف انڈیا، ممبئی آفس، فورٹ، ممبئی کے ذریعہ منعقد کی جائیں گی۔
حکومت ہند کے تمسکات کی نیلامی میں اسٹاک کی فروخت کی اعلان شدہ رقم کا پانچ فیصدمستحق افراد اور اداروں کو غیر مقابلہ جاتی نیلامی سہولیات کے مطابق الاٹ کیا جائے گا۔
نیلامی کیلئے بولی لگانے والے مقابلہ جاتی بولی دہندگان اور غیر مقابلہ بولی دہندگان دونوں ریزرو بینک آف انڈیا کور بینکنگ سولیوشن  سسٹم پر الیکٹرانک طریقہ کار کے ذریعہ 18 اکتوبر 2019ءکو اندراج کر سکتے ہیں۔غیر مقابلہ جاتی بولی دہندگان صبح ساڑھے گیارہ بجے اور دوپہر بارہ بجےکےدرمیان اپنا اندراج کرائیں اور مقابلہ جاتی بولی دہندگان صبح ساڑھے گیارہ بجے سے اور ساڑھے بارہ بجے کے درمیان اپنا اندراج کرائیں۔
نیلامیوں کے نتائج کا اعلان18اکتوبر2019ء کو کر دیا جائے گا اور کامیاب بولی دہندگان کے ذریعہ ادائیگی 22 اکتوبر 2019ء کے روز کی جائے گی۔
مذکورہ اسٹاک ریزرو بینک آف انڈیا کے سرکولر نمبر آر بی آئی /19-2018/25 مورخہ 24 جولائی ، 2018 ء کے ذریعے‘‘ مرکزی حکومت کے تمسکات ،جب جاری کئے گئے ہوں ’’کے رہنما خطوط اور اُن میں ہونے والی وقتاً فوقتاً ہونے والی ترمیم کے مطابق ، ‘‘ جب جاری کئے گئے ہوں ’’ کے استحقاق کے ساتھ دستیاب ہوں گے ۔
صدر جمہوریہ کا سکریٹریٹ
امریکہ کے صدر کے اعزاز میں دی گئی ضیافت میں صدر جمہوریہ ہند جناب رام ناتھ کووند کی تقریر
نئی دلّی، 25 جنوری / صدر جمہوریہ ہند جناب رام ناتھ کووند کی جانب سے امریکہ کے صدر جناب ڈونالڈ ٹرمپ کے اعزاز میں ضیافت کا اہتمام کیا۔ اس موقع پر صدر جمہوریہ ہند کی تقریر حسب ذیل ہے:۔
1 بھارت کے پہلے دورے پر آئے ہوئے جناب صدر اور معزز وفد کا استقبال کرنا میرے لئے باعث فخر ہے۔ گزشتہ دو روز ہمارے لئے انتہائی خاص اور اہمیت کے حامل رہے ہیں۔ ہمارے عوام کو ہمارے دونوں ملکوں کے درمیان گرم جوشانہ دوستی اور ابھرتی ہوئی عہد بستگیوں سے خوشی ہوئی ہے
2 ہمارے درمیان تعلقات گہرے اور پائیدار ہیں۔ آج، ہمارے درمیان توسیع پذیر ساجھے داری میں ہر فرد واحد شامل ہے۔ اقتصادی ساجھے دار کے طور پر، ہم نے طویل سفر طے کیا ہے۔ ہمارا تجارتی سفر جو کہ 19 ویں صدی کے اوائل میں نیو انگلینڈ سیسے مدراس کے سواحل تک برف کے ساتھ شروع ہوا تھا، آج تیز رفتار اقتصادی ساجھے داری ، تجارتی توسیع، اختراعاتی سرمایہ کاری اور نئے دور کی تکنالوجی تک پروان چڑھا ہے۔
3 دنیا کی عظیم ترین جمہوریتیں ہونے کے ناطے، ہم ایک دوسرے کے ساتھ عوام اور ان کی توقعات کے ساتھ جڑے ہوئے ہیں۔ بھارتی اور امریکی معاشرے کا انحصار محنت کش متوسط کنبوں پر مبنی ہے اور یہ ایک دوسرے کے جذبات کو سنجیدگی کے ساتھ سمجھتے ہیں۔ ہمارے چار ملین بھارت نژاد لوگوں نے امریکہ کو اپنا گھر بنایا ہے۔ یہ بھارت نژاد لوگ امریکہ کے خوابوں اور نیو انڈیا کے ہمارے وژن کے درمیان ایک ایک چلتی پھرتی کڑی کا کام کر رہے ہیں۔ ہمارے باہمی تعلقات کے پردے پر متعدد موڑ ہیں، لیکن سب سے زیادہ متاثر کرنے والی تصویر امریکہ میں ابھرتی ہوئی بھارتی طلباء کی برادری کی تصویر ہے۔
جناب صدر،
4 آپ ہر معنی میں بھارت کے ایک دوست ہیں۔ وقت اور آپ نے ایک بار پھر ہمیں اپنا انتہائی تعلق دکھایا ہے، خواہ وہ وہائٹ ہاؤس میں دیوالی کا چراغ روشن کرنا ہو، ہوسٹن میں ہمارے وزیر اعظم کے ساتھ ہماری ساجھے داری کی تقریبات میں شرکت ہو یا گزشتہ روز موٹیرا اسٹیڈیم میں اپنے خطاب کے ذریعہ ہمارے عوام کو مسحور کرنا ہو۔ آپ کا کرشمہ اور خاتون اول کی موجودگی نے بھارت میں لاکھوں لوگوں کو جیت لیا ہے۔ آپ کے دورے نے حقیقت میں ہماری عہد بستگیوں کا ایک نیا باب کھولا ہے۔
جناب صدر،
5 ایک صدی قبل، امریکی سیب کے باغات کی صنعت کی قیادت میں ہمارے ملک میں امریکی انٹر پرائز نے قدم رکھا تھا۔ آج ہم اس پھل کے ذائقے کا لطف لے رہے ہیں، بھارتیوں نے سرخ امریکی ڈیلیشس سیب تیار کیا ہے، ہم ایک بار پھراپنے گہرے تعلقات و مصروفیات کو ، اور مستقبل کے لئے مزید کوششوں دوہرانا چاہئیں گے۔
6 جناب صدر، اس دل پذیر نوٹ کے ساتھ :میں آپ کی اور خاتون اول کی فزوں تر صحت اور شادمانی کے لئے نیک خواہشات پیش کرتا ہو ں۔میں امریکی عوام کے لئے ہمیشہ ہمیشہ کے لئے امن اور خوش حالی کی دعا کرتا ہوں اورمیں، ہمیشہ قائم رہنے والے ہمارے گرم جوشانہ تعلقات اور دوستی کے لئے نیک تمناؤں کا اظہار کرتا ہوں۔
شکریہ۔
۔۔۔۔۔۔
U.927 ٰ
(Visitor Counter : 38
کامرس اور صنعت کی وزارتہ
چائے باغان کارکنان
نئیدہلی18جولائی ۔ تجارت وصنعت کے وزیر مملکت جناب ہردیپ سنگھ پوری نے لوک سبھا میں ایک تحریری جواب میں بتایاہے کہ ملک میں چائے باغان میں کام کرنے والے کارکنان کے کام کاج کی صورتحال اور شرائط وغیرہ وزارت محنت اور روزگار کے ذریعہ متعین کردہ پلانٹیشن لیبر ایکٹ  1951 کے تحت ضابطہ بند کی گئی ہیں اور انہیں متعلقہ ریاستی حکومتیں اپنی نگرانی میں نافذ کرتی ہیں۔ کام کاج کی ان شرائط میں منجملہ دیگر امور کے ، کارکنان کے لئے بہبودی خدمات کی فراہمی اور سہولتیں یعنی ہاؤسنگ ، طبی خدمات اور بنیادی تعلیم ، آبی سپلائی اور صفائی ستھرائی جیسی باتیں بھی شامل ہیں ۔
ٹی بورڈ چائے کارکنان کے لئے کچھ بہبودی اقدامات بھی کرتا ہے ۔چائے کارکنان کے زیر کفالت افراد کو یہ سہولتیں حاصل ہوتی ہیں۔ یہ تمام تر سہولتیں اپنی نوعیت کے لحاظ سے ذیلی اور ضمنی حیثیت رکھتی ہیں۔ لیبر ویلفیئر اقدامات ، چائے ترقیات اورفروغ اسکیم کے تحت انسانی وسائل ترقیات عنصر کے دائرہ کار کے تحت کئے جاتے ہیں ۔ ٹی بورڈ نے گزشتہ چار برسوں  کے دوران 17.76 کروڑوروپے تقسیم کئے ہیں اور رواں سال کے دوران کارکنان اور ان کی زیر کفالت افراد کی فلاح وبہبود کے لئے ایچ آر ڈی عنصر کے تحت 30 جون 2019 تک کی مدت بھی اس میں شامل ہے۔
چائے صنعت کے کارکنان پر مختلف النوع صنعتی اور سماجی تحفظ کے قوانین کے ذریعہ بھی احاطہ کیا جاتا ہے ۔ ان میں ایمپلائز کمپنسیشن ایکٹ 1923 ، پیمنٹ آف گریجویٹی اسکیم 1972 ، پراویڈینٹ فنڈ اینڈ متفرق تجاویز ایکٹ 1952 ، پیمنٹ آف بونس ایکٹ 1965 ،زچکی فوائد ایکٹ 1961 ،اجرتوں کی ادائیگی سے متعلق ایکٹ 1936 اور صنعتی تنازعات ایکٹ 1947 اور صنعتی روزگار  ایکٹ 1946 وغیرہ شامل ہیں۔
چائے باغان کے کارکنان کے لئے کم از کم اجرتوں کا تعین ریاستی حکومتوں کے دائرہ کار کے تحت آتا ہے جو کم از کم اجرت ایکٹ 1948 کی تجاویز کے مطابق عمل کرتی ہیں۔ چائے باغان کے کارکنان کی اجرتوں کا تعین پروڈیوسر ایسوسی ایشنو ں اور کارکنان کی یونینوں کے مابین طے پانے والے معاہدے کے مطابق عمل میں آتا ہے۔
۰۰۰۰۰۰۰۰۰۰۰۰۰۰۰۰۰۰۰۰۰
U-3216
(Visitor Counter : 34
وزیراعظم کا دفتر
آندھرا پردیش کے وزیراعلی نے وزیراعظم سے ملاقات کی
آندھرا پردیش کے چیف منسٹر جناب وائی ایس جگن موہن ریڈی نے وزیراعظم جناب نریندر مودی سے ملاقات کی۔
وزیر اعظم کے دفتر نے ٹویٹ کیا؛
‘‘آندھرا پردیش کے وزیر اعلی جناب وائی ایس جگن نے وزیر اعظم سے ملاقات کی۔’’
شمال مشرقی ریاستوں کی ترقی کی وزارت
میک ان نورتھ ایسٹ پہل
صنعت اور اندرونی تجارت کے فروغ کے محکمے کے تحت انویسٹ انڈیا میں ایک مخصوص نورتھ ایسٹ ڈیسک قائم کی گئی ہے جو شمال مشرقی ریاستوں کو سرمایہ کاروں تک رسائی میں مدد دینے کے علاوہ منتخب کمپنیوں کو دیگر سہولیات اور تعاون بھی فراہم کرتا ہے۔ یہ ڈسیک ایک ضلع ایک پیداوار اسٹارٹ اپس اور انویسٹ انڈیا کی دیگر سیکٹر ڈیسکوں کے ساتھ قریبی طور پر کام کررہا ہے جو اس خطے میں ان کی سرگرمیوں سے متعلق ہیں۔
نورتھ ایسٹ انڈسٹریل ڈیولپمنٹ اسکیم 2017، یکم اپریل 2017 سے عمل میں آئی ہے اور یہ پانچ سال کی مدت کے لئے ہے۔ اس اسکیم کے تحت شمال مشرقی خطے کے تمام ریاستوں کا احاطہ کیا گیا ہے جس میں سکم بھی شامل ہے۔ پلانٹ اور مشنری میں سرمایہ لگانے کی صورت میں فی یونٹ 200 کروڑ روپے کی مجموعی حد ہے۔ اکتوبر 2021 کے اخیر تک NEIDS کے تحت مجموعی طور پر 236.19 کروڑ روپےکی مجوزہ سرمایہ کاری والی 391 نئی صنعتی اکائیوں کو منظوری دی گئی اور ان کا رجسٹریشن کیا گیا۔ ان صنعتی اکائیوں کے لئے رعایت کی مجموعی رقم 1740.06کروڑ روپے ہے۔
نیتی آیوگ کے تعاون واشتراک سے شمال مشرقی خطے میں تیز رفتار تمام لوگوں کی شمولیت والی اور پائیدار ترقی کے لئے قائم نیتی فورم فارنارتھ ایسٹ نے پانچ اہم توجہ کے شعبوں کی نشاندہی کی ہے جو ہیں۔ چائے، سیاحت، بانس، ڈیری، اور مچھلی کی صنعت ۔
حکومت شمال مشرقی ریاستوں میں ترقی اور سیاحت پر خصوصی توجہ دے رہی ہے۔ وزارتِ سیاحت کے تحت سودیشی درشن اسکیم میں سولہ پروجیکٹوں کو منظوری دی گئی ہے جو 1337.63 کروڑ روپے کی مجموعی رقم سے ہیریٹیج، جنگلاتی زندگی، روحانی قبائلی،ایکو مہمان وغیرہ پر مبنی ہیں۔ مذہبی یاتراؤں میں زیردست بہتری لانے اور روحانی ورثے کے فروغ کی مہم  کے تحت کا مکھیہ دیوی مندر کی ترقی اور ناگالینڈ میں مذہبی یاتراؤں میں آسانی،، میگھالیہ میںکی رقومات مختص کی گئی ہیں۔ اس کے علاوہ قاضی رنگا نیشنل پارک  اہم مقام کے فروغ کی اسکیم کے تحت نشانزد کیا گیا ہے۔
شمال مشرقی خطے کی ترقی کی وزارت  نے اپنی مختلف اسکیموں کے ذریعہ سماجی اور طبعیاتی بنیادی ڈھانچے کی خلیج کو پاٹنے کے لئے اقدامات کئے ہیں۔ اسکے علاوہ شمال مشرقی ریاستوں میں ان کی پائیدار ترقی کے لئے متعدد بین ملکی اسکیموں پر عملدرآمد کیا جارہا ہے جن میں جل جیون مشن، شہری کایاپلٹ کے اٹل مشن، سوچھ بھارت مشن وغیرہ شامل ہیں۔ انویسٹ انڈیا کے شمال مشرقی ڈیسک نے اس خطے میں سرمایہ کاری کے مواقع بڑھانے کے لئے نیشنل ہینڈلوم ڈے اور بزنس کنکلیو جیسے پروگرام کئے ہیں۔
شمال مشرقی خطے کی ترقی کے وزیر جناب جی کشن ریڈی نے آج لوک سبھا میں ایک تحریری جواب میں یہ اطلاع دی۔
وزیراعظم کا دفتر
وزیراعظم نے پارسی نئے سال نوروز پر مبارکباد دی
نئی دہلی،16 اگست ، 2020 / وزیراعظم جناب نریندر مودی نے پارسی نئے سال ، نوروز پر مبارکباد دی ہے۔
وزیراعظم نے کہا کہ ‘‘نوروز مبارک! پارسی نئے سال پر مبارکباد! بھارت پارسی برادری کے غیرمعمولی تعاون کی ستائش کرتا ہے ، جو مختلف میدانوں میں انجام دیا گیا ہے۔ آئندہ سال ہر ایک کی زندگی میں امن اور خوشحالی لائے۔’’
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔08۔16
U – 4563
(
محنت اور روزگار کی وزارت
اضافی لیبر فورس
محنت اور روزگار کے وزیر مملکت جناب رامیشور تیلی نے آج لوک سبھا میں ایک تحریری جواب میں بتایا کہ حکومت ہندوستان میں لیبر ورک فورس کے مسائل کو حل کرنے، محنت کشوں کے مفادات کے تحفظ اور اعلیٰ پیداوار اور پیداواری صلاحیت کے لیے صحت مند کام کا ماحول بنانے کے لیے پرعزم ہے۔ حکومت نے سماجی تحفظ فراہم کرنے، کام کے صحت مند حالات پیدا کرنے، پیشہ ورانہ تحفظ اور مزدوروں کے لیے کم از کم اجرت کو یقینی بنانے کے لیے کئی لیبر قوانین بنائے ہیں۔
اضافی افرادی قوت کی ایک جگہ سے دوسری جگہ ہجرت ایک مسلسل عمل ہے اور تارکین وطن مزدور معاش کے بہتر مواقع کی تلاش میں آگے بڑھتے رہتے ہیں۔ ایسی افرادی قوت بھی مواقع  کے لحاظ سے ایک شعبے سے دوسرے شعبے میں منتقل ہوتی رہتی ہے۔ تارکین وطن مزدوروں کے مفادات کے تحفظ کے لیے مرکزی حکومت نے بین ریاستی مائیگرنٹ ورک مین  ایکٹ 1979 نافذ کیا تھا جس میں دیگر چیزوں کے ساتھ ساتھ کم از کم اجرت، سفری الاؤنس، نقل مکانی کی الاؤنس، رہائشی مکان ، طبی سہولیات اور حفاظتی لباس مہیا کرایا جاتا ہے ۔ تاہم، بین ریاستی مائیگرنٹ ورک مین  ایکٹ، 1979 کو اب کوڈ آن آکیوپیشنل سیفٹی، ہیلتھ اینڈ ورکنگ کنڈیشنز، 2020 میں شامل کر دیا گیا ہے۔
حکومت نے چار لیبر کوڈز یعنی مزدوری سے متعلق کوڈ ، 2019؛ صنعتی تعلقات کوڈ 2020؛ سماجی تحفظ سے متعلق کوڈ 2020 اور پیشہ ورانہ حفاظت، صحت اور کام کے حالات سے متعلق کوڈ 2020 کو 29 مرکزی لیبر قوانین کو آسان بنانے، یکجا کرنے اور معقول بنانے کے بعد مشتہر کیا ہے، جس کا مقصد غیر منظم کار کنوں سمیت، قانونی کم از کم اجرت،سماجی سلامتی تحفظ اور ورکر کی صحت کی نگہداشت کے لحاظ سے کار کنوں کو دستیاب تحفظ کو مضبوط بنانا ہے۔
پبلک سیکٹر انڈرٹیکنگ میں خالی آسامیوں کو پُر کرنے کے لیے بھرتی ایک جاری عمل ہے اور مخصوص پی ایس یوز کی طرف سے وقتاً فوقتاً جاری کردہ متعلقہ ریکروٹمنٹ قواعد اور رہنما خطوط کے مطابق کی جاتی ہے۔
وزیراعظم کا دفتر
وزیر اعظم نے گرودیو ٹیگورسے ان کے یوم ولادت پر اظہار عقیدت کیا
وزیر اعظم جناب نریندر مودی نے گرودیو ٹیگور کو ان کی جینتی پر خراج عقیدت پیش کیا ہے۔
ایک ٹویٹ میں، وزیر اعظم نے کہا؛
‘‘میں گرودیو ٹیگور کو ان کی جینتی پر سلام عقیدت پیش کرتا ہوں۔ وہ آج بھی کروڑوں لوگوں کے فکر و عمل کو تحریک دیتے ہیں ۔ انہوں نے ہمیں اپنی قوم، ثقافت اور اخلاقیات پر فخر کرنا سکھایا۔ انہوں نے تعلیم، سیکھنے اور سماجی تفویض اختیارات پر زور دیا۔ ہم ہندوستان کے لیےان کے وژن کو پورا کرنے کے لیے پرعزم ہیں ۔’’
وزیراعظم کا دفتر
وزیراعظم نے مہاتما گاندھی کو ان کے یوم وفات پر یاد کیا
ئی دلّی ،30 جنوری، 2022/
وزیراعظم جناب نریندر مودی نے مہاتما گاندھی کو ان کے یوم وفات پر خراج عقیدت پیش کیا ہے، وزیراعظم نے آج یوم شہید پر ان تمام عظیم ہستیوں کو بھی خراج عقیدت پیش کیا، جنھوں نے اپنی جرأت و شجاعت سے ہمارے ملک کا تحفظ کیا۔
اپنے ایک ٹوئیٹ میں وزیراعظم نے کہا:
’’باپو کو ان کے یو م وفات پر یاد کررہا ہوں۔ ہماری اجتماعی کوشش ہے کہ ان کے عظیم نظریات مزید مقبول عام ہوں۔ آج یوم شہید کے موقع پر ان تمام عظیم ہستیوں کو خراج عقیدت پیش کرتا ہوں، جنھوں نے ہمارے ملک کا جرأت مندی کے ساتھ تحفظ کیا۔ ان کی خدمات اور ان کی شجاعت کو ہمیشہ یاد رکھ جائے گا۔ ‘‘